cyanic-selkie/wikianc huggingface dataset:
นิคมโรคเรื้อน
นิคมโรคเรื้อนเริ่มเป็นที่แพร่หลายในสมัยกลางโดยเฉพาะในยุโรปและอินเดีย ส่วนใหญ่ดูแลงานโดยคณะนักบวชในศาสนาคริสต์ ในอดีต โรคเรื้อนเป็นโรคที่ผู้คนกลัวมากเนื่องจากเป็นโรคที่ก่อให้เกิดความพิการและการผิดรูปที่มองเห็นได้โดยกายภาพ เป็นโรครักษาไม่หาย และเชื่อกันว่าเป็นโรคที่ติดต่อง่ายมาก นิคมโรคเรื้อนที่ดูแลโดยคณะนักบวชโรมันคาทอลิกมักเรียกว่า lazar house ซึ่งตั้งตามนักบุญลาซารัส นักบุญองค์อุปถัมภ์ของผู้ป่วยโรคเรื้อน นิคมโรคเรื้อนบางนิคมอาจผลิตเงินตราใช้เองภายในเนื่องจากเกรงว่าการที่ผู้ป่วยโรคเรื้อนใช้เงินที่หมุนเวียนกลับสู่สังคมภายนอกจะช่วยแพร่กระจายโรคเรื้อนออกไป
บาราดา
แม่น้ำบาราดา ประสบปัญหาน้ำแล้งมาหลายทศวรรษ อันเนื่องมาจากอัตราปริมาณน้ำฝนที่น้อยและการเพิ่มขึ้นของประชากร ยังประสบปัญหามลพิษ โดยเฉพาะในช่วงฤดูร้อน ที่แทบไม่มีน้ำไหลหรือไหลน้อย
พระเจ้าฟุอาดที่ 1 แห่งอียิปต์
พระเจ้าฟุอาดที่ 1 แห่งอียิปต์ (อาหรับ:فؤاد الأول‎) (26 มีนาคม ค.ศ. 1868-28 เมษายน ค.ศ. 1936) สุลต่านและกษัตริย์อียิปต์และซูดาน, องค์อธิปัตย์แห่งนิวเบีย, คูร์ดูฟาน และดาร์ฟูร์ พระองค์เป็นกษัตริย์องค์ที่เก้าแห่งราชวงศ์มูฮัมหมัดอาลี โดยพระองค์ครองราชย์เป็นสุลต่านแห่งอียิปต์และซูดานเมื่อ ค.ศ. 1917 โดยครองราชย์ต่อจากพระเชษฐาของพระองค์ คือ สุลต่านฮุสเซน คามิล โดยพระองค์ตั้งตนเป็นกษัตริย์พระองค์แรกของอียิปต์ หลังจากพ้นจากการปกครองของสหราชอาณาจักร เมื่อ ค.ศ. 1922
พระราชประวัติ
พระเจ้าฟุอาดที่ 1 แห่งอียิปต์ เสด็จราชสมภพเมื่อวันที่ 26 มีนาคม ค.ศ. 1868 ณ พระราชวังกีซา กรุงไคโร ประเทศอียิปต์ พระองค์เป็นพระราชโอรสองค์ที่ 7 ในเคดีฟอิสมาอิล พาชากับฟาเรียล คาดิน โดยพระองค์สืบเชื้อสายจากมูฮัมหมัดอาลี พาชา และมีเชื้อสายแอลเบเนีย เมื่อพระองค์ประสูติอียิปต์ยังไม่ตกเป็นอาณานิคมของอังกฤษ แต่อังกฤๅก็เข้ามามีอิทธิพลต่ออียิปต์จนสุลต่านอิสมาอิล พาชา พระบิดาของพระองค์ ได้ส่งพระองค์เข้าไปศึกษายังประเทศอิตาลี ก่อนศึกษาวิชาทหารที่ตูริน พระองค์เป็นกษัตริย์องค์ที่เก้าแห่งราชวงศ์มูฮัมหมัดอาลี โดยพระองค์ครองราชย์เป็นสุลต่านแห่งอียิปต์และซูดานเมื่อ ค.ศ. 1917
ในปี ค.ศ. 1882 ขณะที่พระองค์มีพระชนมายุเพียง 14 พรรษา อียิปต์ก็ตกเป็นเมืองขึ้นของอังกฤษโดยสิ้นเชิง แต่พระราชบิดาของพระองค์นิยมตะวันตก และสร้างความแตกแยกในประเทศ ข้าราชการและขุนนางแบ่งกันเป็นฝักฝ่าย ซึ่งส่วนใหญล้วนนิยมต่อต้านตะวันตกทั้งสิ้นต่อมาพระบิดาของพระองค์จึงดำเนินนโยบายเพื่อสานผลประโยชน์แก่ทุกฝ่าย
ก่อนที่พระองค์จะได้รับการสถาปนาเป็นสุลต่านแห่งอียิปต์ พระได้มีส่วนในการจัดตั้งมหาวิทยาลัยไคโร ต่อมาพระองค์ได้ดำรงตำแหน่งอธิการบดีมหาวิทยาลัยไคโร ในปี ค.ศ. 1903-1913 โดยนายฮุสเซน รุสดี พาชา รัฐมนตรีกระทรวงยุติธรรมในขณะนั้นได้รับช่วงต่อจากพระองค์ แต่พระองค์ไม่ประสบความสำเร็จเกี่ยวกับการช่วยเหลือพระราชวงศ์แอลเบเนีย ซึ่งได้รับอิสระจากจักรวรรดิออตโตมันก่อนกำหนด นอกจากนี้พระองค์ยังดำรงตำแหน่งนายกสภาภูมิศาสตร์อียิปต์ ในปี ค.ศ. 1915-1918
เมื่อพระราชบิดาสิ้นพระชนม์ พระเชษฐาของพระองค์คือสุลต่านฮุสเซน คามิลจึงขึ้นครองราชย์ต่อมา โดยเมื่อพระเชษฐาครองราชย์ได้ระยะเวลาหนึ่งจึงสิ้นพระชนม์ ตำแหน่งสุลต่านจึงตกมาเป็นของพระองค์ ใน ค.ศ. 1917 โดยหลังจากนั้นไม่นาน สงครามโลกครั้งที่สองจึงได้อุบัติขึ้น ระหว่างสงครามนั้นเอง สุลต่านฟุอาดได้แสดงตัวเป็นฝ่ายอังกฤษอย่างเปิดเผย สร้างความไม่พอใจแก่กลุ่มที่ต่อต้านอังกฤษมาก และหลังจากสงครามจบลง คนกลุ่มนี้จึงก่อความไม่สงบขึ้น สุลต่านฟุอาดจึงพยายามประนีประนีจนเหตุการณ์สงบลง ด้วยความดีความชอบนี้เอง อังกฤษจึงมอบเอกราชให้แก่อียิปต์โดยพระองค์ได้รับการสถาปนาให้เป็น พระเจ้าฟุอาดที่ 1 แห่งอียิปต์ กษัตริย์พระองค์แรกของอียิปต์ หลังจากพ้นจากการปกครองของสหราชอาณาจักร เมื่อ ค.ศ. 1922
การอภิเษกสมรสครั้งแรก
พระองค์อภิเษกสมรสครั้งแรกกับเจ้าหญิงชูวาการ์ อิบราฮิม พระธิดาของจอมพลเจ้าชายอิบราฮิม ฟาห์มี อาห์หมัด พาชา เมื่อวันที่ 30 พฤษภาคม ค.ศ. 1895 และวันที่ 14 กุมภาพันธ์ ค.ศ. 1896 ด้วยชีวิตสมรสของพระองค์ทั้งสองไม่ราบรื่น สุดท้ายทั้งสองพระองค์จึงหย่าจากกัน ใน ค.ศ. 1898 โดยมีพระโอรส-ธิดา 2 พระองค์ ได้แก่
การอภิเษกสมรสครั้งที่สอง
พระองค์ได้อภิเษกสมรสครั้งที่สองกับนางสาวนาซลี ซาบรี ธิดาของมูฮัมหมัด ชารีฟ พาชา ซึ่งเคยดำรงตำแหน่งนายกรัฐมนตรี และรัฐมนตรีต่างประเทศ กับภรรยาคือเตาฟิกา คานุม ชารีฟ โดยพระมเหสีองค์ใหม่นี้สืบเชื้อสายจากสุไลมาน พาชา ทหารของนโปเลียนที่หันมานับถือศาสนาอิสลาม แต่พระราชินีองค์ใหม่นี้สร้างความยุ่งยากแก่พระองค์ เนื่องจากทรงต้องการออกไปนอกพระราชวัง แม้พระเจ้าฟุอาดจะห้ามก็ตาม โดยหลังจากการสวรรคตของพระสวามี พระนางนาซลีได้นำฉลองพระองค์ของพระเจ้าฟุอาดขายในตลาดท้องถิ่น เพื่อเป็นการแก้แค้นเอาคืนพระองค์ อย่างไรก็ตามทั้งสองพระองค์มีพระโอรส-ธิดาด้วยกัน 5 พระองค์ โดยเป็นพระโอรส 1 พระองค์ และพระธิดา 4 พระองค์ ได้แก่
สวรรคต
หลังจากที่พระเจ้าฟุอาดที่ 1 แห่งอียิปต์ ครองราชย์มากว่า 19 ปี พระองค์จึงทรงพระประชวร และเสด็จสวรรคต เมื่อวันที่ 28 เมษายน ค.ศ. 1936 ณ พระราชวังกุบบา กรุงไคโร ประเทศอียิปต์ สิริรวมพระชนมายุได้ 68 พรรษา โดยฝังพระศพไว้ที่ที่บรรจุพระศพเคดิวาล ในมัสยิดอัลริไฟในกรุงไคโร
UTC−12:00
UTC−12 เป็นเขตเวลาที่เวลาท้องถิ่นช้ากว่าเวลาสากลเชิงพิกัด 12 ชั่วโมง มีพิกัดลองจิจูดตั้งแต่ 180°W จนถึง 172°30′W ไม่มีเขตที่อยู่อาศัยใดที่ตั้งอยู่ในเขตเวลานี้ มีเพียงเกาะเบเกอร์และเกาะฮาวแลนด์ซึ่งไม่มีคนอาศัยอยู่เท่านั้นที่ตั้งอยู่ในเขตเวลานี้ จึงทำให้ผู้คนรู้จักเขตเวลานี้น้อยมาก
ครอบครัวกลางถนน
ครอบครัวกลางถนน เป็นหนังสือรวมเรื่องสั้นที่ได้รับรางวัลซีไรต์ของ ศิลา โคมฉาย ที่ผู้เขียนใช้ความหลักแหลมแยบยล สร้างสรรค์งานขึ้นจากความเข้าใจชีวิตและสังคมรอบตัวมีลีลา การเขียนที่สมบูรณ์ด้วยกลวิธีทางวรรณศิลป์ ใช้สำนวนโวหารที่สร้างบรรยากาศและจินตภาพ ทำให้ผู้อ่านสามารถสัมผัสอารมณ์ความรู้สึกนึกคิดของตัวละครได้อย่างแนบเนียน
นอกจากนี้ยังมีเรื่องสั้นอีก 13 เรื่องด้วยกัน ส่วนใหญ่แสดงภาพชีวิตของคนชั้นกลางในเมืองหลวง ที่กำลังต่อสู้ดิ้นรนท่ามกลางความผันแปรของสังคมปัจจุบัน ผู้เขียนได้ดึงปัญหาต่าง ๆ หลากหลายแง่มุม มาร้อยเป็นเรื่องราวที่สะท้อนสภาพชีวิตของคนในสังคมปัจจุบัน ที่กำลังเผชิญกับปัญหาครอบครัว เศรษฐกิจ และการเมือง ผู้เขียนได้สร้างสรรค์ภาพชีวิต ด้วยภาษาที่กระชับก่อให้เกิดจินตนาการ ทำให้รู้สึกสะเทือนใจ และสำนึกถึงบทบาทของตนเอง ในฐานะสมาชิกของสังคม ตีพิมพ์ครั้งแรกเมื่อปี พ.ศ. 2536 ในปีเดียวกับที่ได้รับรางวัลซีไรต์
รายชื่อตอนทั้งหมด
ซึ่งในตอน ครอบครัวกลางถนน และ เสียหมา ยังเคยดัดแปลงสร้างเป็นละครโทรทัศน์ชุดซีรีส์ซีไรต์ ออกอากาศทางช่อง 9 เมื่อปี พ.ศ. 2545 ซึ่งในตอน ครอบครัวกลางถนน นำแสดงโดย ทรงสิทธิ์ รุ่งนพคุณศรี และ อริสรา กำธรเจริญ
ต้นแบบ (ชีววิทยา)
ในทางชีววิทยา ต้นแบบจะเป็นสิ่งที่ใช้ในการตั้งชื่อทางอนุกรมวิธานตามระบบการตั้งชื่อ ต้นแบบอาจเป็น ตัวอย่าง ภาพวาด สิ่งมีชีวิต หรือรายละเอียดก็ได้ เช่น พิพิธภัณฑ์ประวัติศาสตร์ธรรมชาติในลอนดอนมีตัวอย่างหมายเลข 1886.6.24.20 ซึ่งเป็นตัวอย่างของเหยี่ยวลาย (Circus assimilis) ตัวอย่างนี้เป็นตัวอย่างต้นแบบแรกของเหยี่ยวชนิดนี้ ชื่อ Circus assimilis โดยคำนิยามถึงชนิดของตัวอย่างที่พิเศษนี้ (assimilis หรือ adsimils แปลว่า คล้าย หรือ เหมือน ความหมาย คือ " ลักษณะคล้ายกับนกต้นแบบ ")
สถานีรถไฟคำสะหวาด
สถานีรถไฟคำสะหวาด (ສະຖານີຄໍາສະຫວາດ) เดิมเคยใช้ชื่อในโครงการว่า สถานีรถไฟเวียงจันทน์ เป็นสถานีรถไฟที่ยังสร้างไม่แล้วเสร็จของทางรถไฟสายหนองคาย–เวียงจันทน์ ตั้งอยู่ที่บ้านคำสะหวาด เมืองไชยเชษฐา นครหลวงเวียงจันทน์ ประเทศลาว โดยสถานีแห่งนี้ตั้งอยู่ห่างจากสถานีรถไฟท่านาแล้ง 7.5 กิโลเมตร ถือเป็นจุดสิ้นสุดของเส้นทางรถไฟสายหนองคาย–เวียงจันทน์ มีกำหนดแล้วเสร็จภายในปลาย พ.ศ. 2564 แต่วันที่ 1 มกราคม พ.ศ. 2565 พบว่าการก่อสร้างสถานีแห่งนี้ยังไม่เสร็จสมบูรณ์ และเลื่อนกำหนดแล้วเสร็จในเดือนกรกฎาคม พ.ศ. 2565
มีกำหนดการเปิดให้บริการสถานีรถไฟคำสะหวาดกลางปี พ.ศ. 2566 ให้บริการเดินรถไปกลับ คำสะหวาด–หนองคาย–คำสะหวาด จำนวนสี่เที่ยว และ พ.ศ. 2567 มีแผนที่จะเดินรถไปถึงสถานีรถไฟอุดรธานี และสถานีรถไฟนครราชสีมา
เฮย์ลีย์ คิโยโกะ
เฮย์ลีย์ คิโยโกะ แอลครอฟต์ (Hayley Kiyoko Alcroft; เกิด 3 เมษายน ค.ศ. 1991) เป็นนักร้อง นักแต่งเพลง นักแสดง และนักเต้นชาวอเมริกัน เริ่มเรียนเต้นตั้งแต่เป็นเด็ก เธอมีความสนใจในวงการบันเทิงและเริ่มทำงานเป็นนางแบบและนักแสดงเด็ก คิโยโกะปรากฏตัวในภาพยนตร์หลายเรื่อง เช่น ภาพยนตร์ซีรีส์เรื่อง สกูบี้-ดู! (2009–2010) แก๊งส์เฟี้ยว! ขอเปรี้ยวเป็นเสียงเพลง (2011), บลูลากูน (2012), เจมแอนด์เดอะโฮโลแกรม (2015), และ เอกซ์โอเอกซ์โอ (2016) นอกจาก นอกจากหนังแล้วเธอยังมีผลงานซีรีส์เช่น เดอะฟอสเตอส์ (2014) และ หน่วยสืบสวนสะท้านไซเบอร์ (2015–2016) เธอยังแสดงร่วมกับเมดิสัน เพตติสในซีรีส์เรื่อง ไฟฟ์พอยส์ ที่ฉายทางเฟซบุ๊กวอตช์
คิโยโกะเป็นหนึ่งในสมาชิกของวงดนตรี เดอะสตันเนอส์ ในปี ค.ศ. 2007 วงได้ปล่อยซิงเกิลและแสดงเปิดในมายเวิลด์ทัวร์ของจัสติน บีเบอร์ก่อนที่จะยุบวงในปี ค.ศ. 2011 คิโยโกะออกอีพีเดี่ยวครั้งแรกชื่อ อะเบลทูรีเมมเบอร์ เมื่อวันที่ 12 มีนาคม ค.ศ. 2013 เงินส่วนหนึ่งของอัลบัมนี้ได้มาจากการระดมทุนสาธารณะผ่านมิวสิกเพล็ดจ์ อีพีที่สองของเธอ ดิสไซด์ออฟพาราไดซ์ ออกมาเมื่อ 3 กุมภาพันธ์ ค.ศ. 2015 มิวสิกวีดีโอของซิงเกิล "เกิลส์ไลก์เกิลส์" ที่เธอร่วมกำกับมีผู้เข้าชมมากกว่า 88 ล้านครั้ง ณ เดือนเมษายน ค.ศ. 2018
ชีวิตส่วนตัว
ในบทสัมภาษณ์กับนิตยสาร แอล คิโยโกะเรียกแทนตัวเองว่าเป็นสาวเกย์ เธอกล่าวว่ามิวสิกวีดีโอ "แกรฟเวิลทูเทมโป" นั้นอิงมาจากประสบการณ์ขอวเธอที่ชอบผู้หญิงในขณะที่เติบโตขึ้น เธอยังพูดถึงรสนิยมทางเพศของเธอในบทความของนิตยสาร เปเปอร์ เธอได้อธิบายถึงความผิดหวังที่เธอไม่อาจเข้าถึงคนอื่นได้อย่างที่เธอต้องการ เมื่อถามถึงสิ่งที่คนส่วนใหญ่ไม่รู้เกี่ยวกับตัวเธอแล้วเธออยากร้องมันออกมา เธอตอบว่าเธออยากร้องเพลงเกี่ยวกับความจริงที่เธอชอบผู้หญิงแต่ต้องดิ้นรนที่จะเผยตัวตนออกมา สมัยเรียนเธอแอบชอบครูผู้หญิงและตระหนักว่าเธอชอบผู้หญิงและเติบโตขึ้นมาดิ้นรนกับความรู้สึกเหล่านี้ กลัวว่าจะถูกปฏิเสธจากสังคมแถ้าเธอตัดสินใจบอกคนอื่น เธออยากเป็นแรงบันดาลใจให้กับคนหนุ่มสาวที่ต้องรับมือกับความรู้สึกแบบเดียวกัน คิโยโกะอยากทำให้ความสัมพันธ์แบบหญิงรักหญิงเป็นเรื่องธรรมดาผ่านบทเพลงของเธอ ในบทสัมภาษณ์เธอกล่าวว่า
ประวัติฮาร์ดแวร์คอมพิวเตอร์
ประวัติฮาร์ดแวร์คอมพิวเตอร์
คอมพิวเตอร์ในยุคเริ่มแรก
อุปกรณ์ชนิดแรกของโลกที่เป็นเครื่องมือในการคำนวณก็คือลูกคิดนั่นเอง ซึ่งถือได้ว่า เป็นอุปกรณ์ใช้ช่วยการคำนวณที่เก่าแก่ที่สุดในโลกและคงยังใช้งานมาจนถึงปัจจุบัน ในปี พ.ศ. 2158 นักคณิตศาสตร์ชาวสก็อตแลนด์ชื่อ John Napier ได้สร้างอุปกรณ์ใช้ ช่วยการคำนวณขึ้นมา เรียกว่า Napier's Bones มีรูปร่างคล้ายสูตรคูณในปัจจุบัน ในปี พ.ศ. 2185 นักคณิตศาสตร์ชาวฝรั่งเศสชื่อ Blaise Pascal คิดว่าน่าจะมีวิธีที่จะคำนวณตัวเลขได้ง่ายกว่า เขาได้ออกแบบ เครื่องมือช่วยในการคำนวณโดย ใช้หลักการหมุนของฟันเฟืองหนึ่งอันถูกหมุนครบ 1 รอบ ฟันเฟืองอีกอันหนึ่งซึ่งอยู่ ทางด้านซ้ายจะถูกหมุนไปด้วยในเศษ 1 ส่วน 10 รอบ เครื่องมือของปาสคาลนี้ถูกเผยแพร่ออกสู่สาธารณชน เมื่อ พ.ศ. 2188 แต่ไม่ประสบความสำเร็จเท่าที่ควรเนื่องจากราคาแพง และเมื่อใช้งานจริงจะเกิดฟันเฟืองติดขัดบ่อยๆ ทำให้ผลลัพธ์ที่ได้ไม่ค่อยถูกต้องตรงความเป็นจริง
ในสมัยนั้นยังไม่มีเครื่องจักรใดที่สามารถทำตามคำสั่งหรือทำงานเองโดยอัตโนมัติได้แต่ใน พ.ศ. 2344 นักประดิษฐ์ชาวฝรั่งเศสชื่อ Joseph Marie Jacquard ได้พยายามพัฒนาเครื่องทอผ้าโดยใช้ บัตรเจาะรูในการใส่คำสั่งให้ควบคุมเครื่องทอผ้าให้ทำตามแบบที่กำหนดไว้ และแบบดังกล่าวสามารถนำมา สร้างซ้ำๆ ได้อีกหลายครั้ง ความพยายามของ Jacquard สำเร็จลงใน พ.ศ. 2348 เครื่องทอผ้านี้ถือว่าเป็น เครื่องทำงานตามคำสั่งเป็นเครื่องแรก และตั้งแต่ Jacquard ได้ประดิษฐ์สิ่งนี้ขึ้นมาทำให้มีเครื่องกลเกิดขึ้นมาหลายอย่าง และได้มีเครื่องมือชนิดหนึ่งที่ได้เปลี่ยนวงการของเครื่องคอมพิวเตอร์และการคำนวณ โดยอุปกรณ์ที่ว่านี้มีชื่อว่าเครื่องหาผลต่าง (Difference Engine) โดยเจ้าเครื่องนี้มีความคล้ายกับเครื่องคิดเลขในปัจจุบันนั่นเอง โดย Chales Babbage เป็นผู้สร้างเครื่องนี้ขึ้นมา ในปี พ.ศ. 2373 เขาได้รับความช่วยเหลือจากรัฐบาลอังกฤษเพื่อสร้างเครื่อง Difference Engine ขึ้นมาจริงๆ แต่ในขณะที่ Babbage ทำการสร้างเครื่อง Difference Engine อยู่นั้น ได้พัฒนาความคิดไปถึงเครื่องมือในการคำนวณที่มีความสามารถสูงกว่านี้ ซึ่งก็คือเครื่องที่เรียกว่าเครื่องวิเคราะห์ (Analytical Engine) และได้ยกเลิกโครงการสร้างเครื่อง Difference Engine ลงแล้วเริ่มต้นงานใหม่ คือ งานสร้างเครื่องวิเคราะห์ ในความคิดของเขา โดยที่เครื่องดังกล่าวประกอบไปด้วยชิ้นส่วนที่สำคัญ 4 ส่วน คือ
เป็นที่น่าสังเกตว่าส่วนประกอบต่างๆ ของเครื่อง Alaytical Engine มีลักษณะใกล้เคียงกับส่วนประกอบ ของระบบคอมพิวเตอร์ ในปัจจุบันมาก แต่น่าเสียดายที่เครื่อง Alalytical Engine ของ Babbage นั้นไม่สามารถ สร้างให้สำเร็จขึ้นมาได้ ทั้งนี้เนื่องจากเทคโนโลยี สมัยนั้นไม่สามารถสร้างส่วนประกอบต่างๆ ดังกล่าว และอีกประการหนึ่งก็คือ สมัยนั้นไม่มีความจำเป็น ต้องใช้เครื่องที่มีความสามารถสูงขนาดนั้น ดังนั้นรัฐบาล อังกฤษจึงหยุดให้ความสนับสนุนโครงการของ Babbage ทำให้ไม่มีทุนที่จะทำการวิจัยต่อไป สืบเนื่องจากมาจากแนวความคิดของ Analytical Engine เช่นนี้จึงทำให้ Charles Babbage ได้รับการยกย่อง ให้เป็น บิดาของเครื่องคอมพิวเตอร์ และหลังจากนั้นอุปกรณ์ทางคอมพิวเตอร์ก็เริ่มพัฒนาขึ้น แต่มีอย่างหนึ่งที่ยังไม่มีในยุคนั้น สิ่งนั้นก็คือโปรแกรมนั้นเอง เนื่องจากในสมัยนั้นไม่มีใครคิดที่จะทำคอมพิวเตอร์สำหรับทำงานขึ้นมา แต่ใน พ.ศ. 2385 ชาวอังกฤษ ชื่อ Lady Auqusta Ada Byron ได้ทำการแปลเรื่องราวเกี่ยวกับเครื่อง Anatical Engine จากภาษาฝรั่งเศสเป็นภาษาอังกฤษในระหว่างการแปลทำให้ Lady Ada เข้าใจถึงหลักการทำงาน ของเครื่อง Analytical Engine และได้เขียนรายละเอียดขั้นตอนของคำสั่งให้เครื่องนี้ทำการคำนวณที่ยุ่งยากซับซ้อนไว้ในหนังสือทางคณิตศาสตร์เล่มหนึ่ง ซึ่งถือว่าเป็นโปรแกรมคอมพิวเตอร์โปรแกรมแรกของโลก และจากจุดนี้จึงถือว่า Lady Ada เป็นโปรแกรมเมอร์คนแรกของโลก (มีภาษาที่ใช้เขียนโปรแกรมที่เก่าแก่ อยู่หนึ่งภาษาคือภาษา Ada มาจาก ชื่อของ Lady Ada) นอกจากนี้ Lady Ada ยังค้นพบอีกว่าชุดบัตรเจาะรูที่บรรจุคำสั่งไว้สามารถนำกลับมาทำงานซ้ำได้ถ้าต้องการ นั่นคือหลักของการทำงานวนซ้ำ หรือเรียกว่า Loop เครื่องมือที่ใช้ในการคำนวณที่ถูกพัฒนาขึ้นในศตวรรษที่ 19 นั้น ทำงานกับเลขฐานสิบ (Decimal Number) แต่เมื่อเริ่มต้นของศตวรรษที่ 20 ระบบคอมพิวเตอร์ได้ถูกพัฒนาขึ้นจึงทำให้มีการเปลี่ยนแปลงมาใช้ เลขฐานสอง (Binary Number) กับระบบคอมพิวเตอร์ ที่เป็นผลสืบเนื่องมาจากหลักของพีชคณิต
ตอนนี้คอมพิวเตอร์เริ่มพัฒนามาเรื่อยๆ จวบจนถึงยุคคอมพิวเตอร์อิเล็กทรอนิกส์ โดยบริษัทที่ได้ทำคอมพิวเตอร์อิเล็กทรอนิกส์ก็คือบริษัท ไอบีเอ็ม (IBM) นั่นเอง
การกำเนิดของเครื่องคอมพิวเตอร์อิเล็กทรอนิกส์
โดยอุปกรณ์สมัยเก่ามักจะเป็นเฟืองหรือไม้ซึ่งหนักมากทำให้คนต้องพัฒนาเครื่องมือให้มีขนาดเล็กลง
คอมพิวเตอร์ยุคที่ 1 (พ.ศ. 2497-2501)
อยู่ระหว่างปี พ.ศ. 2497 ถึง พ.ศ. 2501 เป็นยุคของคอมพิวเตอร์ที่ใช้หลอดสุญญากาศ (Vacuum tube) ซึ่งใช้กำลังไฟฟ้าสูงมาก ถึงแม้จะมีระบบระบายความร้อนที่ดี แต่จะมีปัญหาในเรื่องความร้อนและไส้หลอดขาดบ่อย การสั่งงานใช้ภาษาเครื่องซึ่งเป็นรหัสตัวเลขที่ยุ่งยากและซับซ้อน เครื่องคอมพิวเตอร์ของยุคนี้มีขนาดใหญ่ เช่น มาร์ค วัน (MARK 1), อีนิแอค (ENIAC), ยูนิแวค (UNIVAC)
คอมพิวเตอร์ยุคที่ 2 (พ.ศ. 2502-2507)
คอมพิวเตอร์ยุคนี้ใช้ทรานซิสเตอร์ (Transistor) เป็นวงจรอิเล็กทรอนิกส์ และใช้วงแหวนแม่เหล็กเป็นหน่วยความจำ คอมพิวเตอร์มีขนาดเล็กกว่ายุคแรก ต้นทุนต่ำกว่า ใช้กระแสไฟฟ้าน้อยกว่าและมีความแม่นยำมากกว่า มีอุปกรณ์เก็บข้อมูลสำรองในรูปแบบของสื่อแม่เหล็ก สามารถเขียนโปรแกรมระดับสูงได้ สันนิษฐานว่าใช้ภาษาแอสเซมบลี
คอมพิวเตอร์ยุคที่ 3 (พ.ศ. 2508-2513)
คอมพิวเตอร์ยุคนี้ใช้ วงจรไอซี (Integrated Circuit) เป็นสารกึ่งตัวนำที่สามารถบรรจุวงจรทางตรรกะไว้แล้วพิมพ์บนแผ่นซิลิกอน (Silicon) เรียกว่า "ชิป"
คอมพิวเตอร์ยุคที่ 4 (พ.ศ. 2514-2523)
คอมพิวเตอร์ยุคนี้ใช้ วงจร LSI (Large Scale Integration) เป็นการรวมวงจรไอซีจำนวนมากลงในแผ่นซิลิกอนชิป 1 แผ่น สามารถบรรจุได้มากกว่า 1 ล้านวงจร ด้วยเทคโนโลยีใหม่นี้ทำให้เกิดแนวคิดในการบรรจุวงจรที่สำคัญสำหรับการทำงานพื้นฐานของคอมพิวเตอร์นั่นคือ CPU ลงชิปตัวเดียว เรียกว่า "ไมโครโพรเซสเซอร์"
คอมพิวเตอร์ยุคที่ 5 (พ.ศ. 2524-ปัจจุบัน)
คอมพิวเตอร์ยุคนี้ใช้ วงจร VLSI (Very-large-scale integration) เป็นการพัฒนาไมโครโปรเซสเซอร์ให้มีประสิทธิภาพมากขึ้น
สารบัญแฟ้มทั่วไปใหม่
สารบัญแฟ้มทั่วไปใหม่ (New General Catalog) มักเรียกสั้น ๆ ว่า เอ็นจีซี (NGC) เป็นสารบัญแฟ้มทางดาราศาสตร์ที่ตีพิมพ์ใน ปี 1888 โดยจอห์น ไดรเยอร์ เป็นส่วนเสริมของสารบัญแฟ้มทั่วไปของเนบิวลาและกระจุกดาว มีวัตถุทางดาราศาสตร์ 7,840 รายการ ได้แก่ เนบิวลา กระจุกดาว และดาราจักร
ประวัติฮาร์ดแวร์คอมพิวเตอร์
ก่อกำเนิด ไมโครโพรเซสเซอร์
ถึงแม้จะมีคอมพิวเตอร์อิเล็กทรอนิกส์ก็ตามแต่คอมพิวเตอร์ก็ยังมีขนาดใหญ่อยู่และไม่สามารถเก็บข้อมูลได้มาก ทำให้ต้องพัฒนาไมโครโพรเซสเซอร์เพื่อการประมวลผมในคอมพิวเตอร์ให้แม่นยำขึ้น โดยบริษัทที่พัฒนาไมโครโพรเซสเซอร์จนเป็นเหมือนปัจจุบันคือบริษัท อินเทล (Intel) นั่นเอง
สารบัญแฟ้มทั่วไปใหม่
ตัวเลขใน NGC เรียงลำดับตามไรต์แอสเซนชันจากค่าน้อยไปหามาก โดยอ้างอิงจากวิษุวัตในปี 1860 นอกจากนี้แล้ว สารบัญแฟ้มดัชนี (IC) ยังได้สร้างขึ้นใหม่โดยไดรเยอร์เพื่อมาเสริม NGC
ประวัติฮาร์ดแวร์คอมพิวเตอร์
ก่อกำเนิด ไมโครโพรเซสเซอร์
เมื่อก่อนนั้น Intel (R) เป็นบริษัทผลิตชิปไอซีแห่งหนึ่งที่ไม่ใหญ่โตมากนักเท่าในปัจจุบันนี้ เมื่อปี ค.ศ. 1969 ได้สร้างความสะเทือน ให้กับวงการอิเล็คทรอนิคส์ โดยการออกชิปหน่วยความจำ (Memory) ขนาด 1 Kbyte (ถือว่าเยอะมากในสมัยนั้น) มาเป็นรายแรก ในปี ค.ศ. 1971 Intel ได้นำผลิตภัณฑ์ออกสู่ตลาด โดยใช้ชื่อทางการค้าว่า Intel (R) 4004 ในราคา 200 ดอลลาร์สหรัฐ และเรียกชิปนี้ว่าเป็น ไมโครโพรเซสเซอร์ (Micro Processor) ก็เพราะว่า 4004 นี้เป็น CPU (Central Processing Unit) ตัวหนึ่ง ซึ่งมีขนาด 4.2 X 3.2 มิลลิเมตร ภายในประกอบด้วย ทรานซิสเตอร์ จำนวน 2250 ตัว และเป็น ไมโครโพรเซสเซอร์ขนาด 4 บิต หลังจาก 1 ปีต่อมา Intel (R) ได้ออก ไมโครโพรเซสเซอร์ ขนาด 8 บิตออกมาโดยใช้ชื่อว่า 8008 มีชุดคำสั่ง 48 คำสั่ง และอ้างหน่วยความจำได้ 16 Kbyte ซึ่งทาง Intel (R) หวังว่าจะเป็นตัวกระตุ้นตลาดทางด้านชิปหน่วยความจำได้อีกทางหนึ่ง เมื่อปี 1973 ทาง Intel (R) ได้ออก ไมโครโปรเซสเซอร์ 8080 ที่มีชุดคำสั่งพื้นฐาน 74 คำสั่งและสามารถอ้างหน่วยความจำได้ 64 Kbyte
คอมพิวเตอร์เครื่องแรกของไอบีเอ็ม
ในปี 1975 ไอบีเอ็ม ได้ออกเครื่องไมโครคอมพิวเตอร์ เครื่องแรกออกมา แต่ทางไอบีเอ็มได้เรียกเครื่องนี้ว่าเป็น เทอร์มินัลแบบชาญฉลาด ที่สามารถโปรแกรมได้ (Intelligent Programmable Terminal) และตั้งชื่อรุ่นว่า Model 5100 มีหน่วยความจำ 16 Kbyte แล้วยังมีตัวแปลภาษาเบสิก แบบอินเตอร์พรีทเตอร์ (Interpreter) ด้วย และมี ไดรฟ์สำหรับใส่คาร์ทิดจ์เทปในตัว แต่ก็ยังขายไม่ดีเท่าที่ควร เพราะว่าตั้งราคาไว้สูงมากถึง 9,000 ดอลลาร์สหรัฐ ในปลายปี 1980 บริษัทไอบีเอ็มได้เกิดแผนกเล็ก ๆ ขึ้นมาแผนกหนึ่งเรียกว่า Entry Systems Division ภายใต้ทีมของคนชื่อว่า ดอน เอสทริดจ์ (Don Estridge) และนักออกแบบอีก 12 คน โดยได้รับมอบหมายให้พัฒนาเครื่องไมโครคอมพิวเตอร์เครื่องแรกของไอบีเอ็มโมเด็ล 5100 นั้นเอง โดยนำเอาจุดเด่นของเครื่อง ที่ขายดีมารวมไว้ในการออกแบบเครื่องไมโครคอมพิวเตอร์ของไอบีเอ็ม และผลิตจำหน่ายได้ภายในปีเดียวภายใต้ชื่อว่า ไอบีเอ็มพีซี (IBM PC) ซึ่งถูกเปิดตัวในเดือน สิหาคม ปี 1981 และยอดขายของเครื่องพีซีก็ได้พุ่งอย่างรวดเร็ว ทำให้บริษัทอื่น ๆ เริ่มจับตามอง
กำเนิด แอปเปิ้ล
ในปี 1976 หลังจาก Stephen Wozniak และ Steve Jobs ได้ร่วมกันก่อตั้งบริษัทแอปเปิลคอมพิวเตอร์ (Apple Computer) และได้นำเครื่องไมโครคอมพิวเตอร์ เครื่องแรกที่ประดิษฐ์จากโรงรถออกมาขายโดยใช้ชื่อว่า Apple I ในราคา 695 เหรียญฯ บริษัทแอปเปิลได้ผลิตเครื่อง Apple I ออกมาไม่มากนัก ภายในปีเดียวได้ผลิต Apple II ออกมา และรุ่นนี้เป็นรุ่นเปิดศักราชแห่งวงการไมโครคอมพิวเตอร์ และเป็นการสร้างมาตรฐาน ที่ไมโครคอมพิวเตอร์ ที่เกิดมาตามหลังทั้งหมด แต่ส่วนใหญ่แอปเปิ้ลจะขายระบบปฏิบัติการมากว่าขายเครื่องคอมพิวเตอร์ เนื่องจากเครื่องของ Intel และ IBM จะทำงานได้ดีกว่า
Historija računarstva Instrument de calcul Komputer czwartej generacji
มีอา ยิม
สเตฟานี ฮิม เบลล์ (Stephanie Hym Bell; เกิด 16 เมษายน ค.ศ. 1989) ซึ่งเป็นที่รู้จักกันดีในชื่อ มีอา ยิม (Mia Yim) เป็นนักมวยปล้ำอาชีพชาวอเมริกันเธอเคยปรากฏตัวใน Mae Young Classic ของ WWE ในปี 2017 และ 2018 และเคยทำงานในสมาคมระดับประเทศเช่น Ring of Honor (ROH) และสมาคมอิสระเช่น Combat Zone Wrestling (CZW), Shimmer Women Athletes และ Shine Wrestling ใน Shine เธอเคยจัดทั้ง Shine Championship และ Shine Tag Team Championship (กับ Leva Bates) นอกจากนี้เธอยังเคยปล้ำที่ญี่ปุ่นให้กับ Reina Joshi Puroresu นอกจากนี้เธอยังแสดงใน Impact Wrestling ภายใต้ชื่อ เจด (Jade) ซึ่งเธอเป็นแชมป์ TNA Knockouts เพียงครั้งเดียว ในปี 2016 เธอได้รับการจัดอันดับให้เป็นหนึ่งใน 100 Women ของ BBC
เซสน่า 208 คาราวาน
เซสน่า 208 คาราวาน เป็นอากาศยานสารพัดประโยชน์ที่ผลิตโดยบริษัทผลิตเครื่องบินเซสน่า โดยโครงการได้เริ่มขึ้นเมื่อวันที่ 20 พฤศจิกายน พ.ศ. 2524 ต่อมาเริ่มบินครั้งแรกเมื่อวันที่ 9 ธันวาคม พ.ศ. 2525 และได้รับการรับรองโดย องค์การบริหารการบินแห่งชาติสหรัฐอเมริกา ในเดือนตุลาคม พ.ศ. 2527 ซึ่งต่อมาได้พัฒนาต่อเป็น 208B แกรนด์คาราวาน
208 คาราวาน
เป็นเครื่องบินแบบแรกที่ใช้เครื่องยนต์ใบพัด PT6A-114 และมีความจุผู้โดยสารสูงสุด 9 ที่นั่ง ซึ่งได้รับการรับรองเมื่อวันที่ 23 ตุลาคม พ.ศ. 2527 ซึ่งสามารถเปลี่ยนเครื่องยนต์เป็น PT6A-114A ได้ แต่จะมีขีดจำกัดในการใช้งาน
208B แกรนด์คาราวาน
ชื่อจริงของรุ่นอากาศยานคือ 208B คาราวาน แต่เซสน่าโฆษณาเป็น แกรนด์คาราวาน ซึ่งรุ่น 208B มีความยาวยาวกว่ารุ่น 208 อยู่ 4 เมตร และใช้เครื่องยนต์ใบพัด PT6A-114A และมีความจุผู้โดยสารสูงสุด 11 ที่นั่ง
เป็นรุ่นที่ได้รับการปรับปรุงเพิ่มเติมจาก 208B แกรนด์คาราวาน และเพิ่มความจุผู้โดยสารสูงสุดเป็น 14 ที่นั่ง
ในประเทศไทยเคยมีสายการบินที่ใช้อากาศยานประเภทเซสน่า 208B แกรนด์คาราวาน อยู่ 2 สายการบิน คือ
สเตฟัน เลอเวน
เชลล์ สเตฟัน เลอเวน (Kjell Stefan Löfven, ; แบบทางการ Löfvén; เกิดวันที่ 21 กรกฎาคม ค.ศ. 1957) เป็นนักการเมืองชาวสวีเดนที่เคยดำรงตำแหน่งนายกรัฐมนตรีสวีเดนในวันที่ 3 ตุลาคม ค.ศ. 2014 ถึง 30 พฤศจิกายน ค.ศ. 2021 และเป็นอดีตหัวหน้าพรรคสังคมประชาธิปไตยใน ค.ศ. 2012 ถึง 2021
ในวันที่ 22 สิงหาคม ค.ศ. 2021 เลอเวนประกาศว่าตนจะเกษียณจากตำแหน่งหัวหน้าพรรคฯ ในการประชุมสภาประจำเดือนพฤศจิกายน และจะลาออกจากตำแหน่งนายกรัฐมนตรีเมื่อมีการเลือกตั้งผู้สืบทอดตำแหน่งต่อ ในเดือนกันยายน ค.ศ. 2021 มีการยืนยันว่ารัฐมนตรีว่าการกระทรวงการคลัง มักดาเลียนา อันเดอช็อน จะเป็นผู้สมัครคนเดียวในสภาเพื่อแทนที่เลอเวน อันเดอช็อนได้รับเลือกเป็นหัวหน้าพรรคในวันที่ 4 พฤศจิกายน เลอเวนลาออกอย่างเป็นทางการในวันที่ 10 พฤศจิกายน ค.ศ. 2021 ถึงแม้ว่ายังคงดำรงตำแหน่งรัฐบาลรักษาการจนกระทั่งเธอดำรงตำแหน่งในวันที่ 30 พฤศจิกายน ค.ศ. 2021
ชีวิตช่วงต้นและการศึกษา
เลอเวนเกิดในวันที่ 21 กรกฎาคม ค.ศ. 1957 ที่อัสพุดเดิน สต็อกโฮล์ม และพ่อของเขาเสียชีวิตก่อนที่เขาจะเกิด เขาถูกส่งตัวไปที่สถานสงเคราะห์เด็กกำพร้าก่อนที่ครอบครัวบุญธรรมจาก Sunnersta, Sollefteå นำไปดูแลต่อจนโต ตามข้อตกลงกับครอบครัวของเขา แม่ผู้ให้กำเนิดจะได้รับสิทธิ์ดูแลเขาอีกครั้งถ้าเธอต้องการ ถึงกระนั้น กลับไม่มีอะไรเกิดขึ้น
Ture Melander (1926–2003) พ่อบุญธรรมของเขาทำอาชีพเป็นคนตัดไม้และต่อมาเป็นพนักงานโรงงาน ส่วน Iris Melander (สกุลเดิม Söderlund, 1929–2020) แม่บุญธรรม ทำงานเป็นผู้ให้การดูแลที่บ้าน เขาศึกษาที่โรงเรียนมัธยม Sollefteå ก่อนที่จะเรียนหลักสูตรการเชื่อมเป็นเวลา 48 สัปดาห์ใน Arbetsmarknadsutbildningen (AMU, การฝึกอบรมอาชีพผู้ว่างงาน) ที่Kramfors และไม่เป็นที่กระจ่างว่าเขาจบหลักสูตรหรือไม่ ต่อมาเลอเวนเรียนสาขาสังคมสงเคราะห์ที่มหาวิทยาลัย Umeå แต่ดร็อปเรียนไปหลังเรียนไปหนึ่งปีครึ่ง
ชาวออสเตรเลียพื้นเมือง
ชาวออสเตรเลียพื้นเมือง (Indigenous Australians) เป็นกลุ่มชนที่สืบเชื้อสายมาจากกลุ่มชนที่อาศัยอยู่ในออสเตรเลียและเกาะโดยรอบก่อนที่จะตกเป็นอาณานิคมของอังกฤษ
จำนวนประชากรชาวออสเตรเลียพื้นเมืองในช่วงแรกของการตั้งถิ่นฐานถาวรของชาวยุโรปนั้นยังเป็นที่ถกเถียงกันอยู่ ซึ่งคาดว่าอยู่ระหว่าง 318,000 จนถึง 1,000,000 คน ต่อมาจำนวนประชากรลดลงเนื่องจากโรคระบาดที่มาจากชาวยุโรปที่มาตั้งถิ่นฐาน โดยในครั้งแรกเกิดการระบาดของโรคฝีดาษหลังจากชาวยุโรปตั้งถิ่นฐานมาได้ประมาณสามปี และรวมถึงปัจจัยอื่น ๆ ด้วย เช่น การฆาตกรรมหมู่และความขัดแย้งระหว่างชาวยุโรปกับชาวออสเตรเลียพื้นเมือง
จากการสำรวจสำมะโนประชากรของออสเตรเลียเมื่อวันที่ 30 มิถุนายน ค.ศ. 2016 พบว่ามีประชากรชาวออสเตรเลียพื้นเมือง 798,365 คน ซึ่งนับเป็น 3.3% ของจำนวนประชากรออสเตรเลียทั้งหมด
ประวัติศาสตร์
เดิมชาวออสเตรเลียพื้นเมืองเป็นกลุ่มชนเร่ร่อนซึ่งอพยพมาจากเอเชียตะวันออกเฉียงใต้ ซึ่งคาดกันว่าเริ่มมาตั้งถิ่นฐานเมื่อประมาณ 50,000 ปีที่แล้ว  โดยเดินทางผ่านพุ่มไม้ ดำรงชีวิตโดยเก็บของป่าและล่าสัตว์โดยการขว้างหอกและไม้รูปโค้ง รวมถึงกินพืชและแมลงต่าง ๆ เป็นอาหาร ในบางพื้นที่มีการตั้งถิ่นฐานและทำการเกษตรแบบถาวร
ต่อมาในปี ค.ศ. 1788 กองเรือที่หนึ่งจากอังกฤษมาถึงอ่าวบอทานีในเดือนมกราคมของปีนั้น เพื่อตั้งทัณฑนิคม ในคริสต์ศตวรรษที่ตามมา อังกฤษได้ตั้งอาณานิคมอื่น ๆ บนทวีป และนักสำรวจชาวยุโรปคนอื่น ๆ ได้สำรวจลึกเข้าไปในส่วนในของทวีป ชาวออสเตรเลียพื้นเมืองอ่อนแอลงอย่างมาก ส่วนประชากรก็ลดลงเนื่องจากโรคภัยไข้เจ็บ เช่น โรคหัด โรคฝีดาษ วัณโรค ฯลฯ โดยส่วนมากเสียชีวิตจากโรคฝีดาษ และความขัดแย้งที่มาพร้อมกับชาวยุโรป
ในช่วงที่ออสเตรเลียเป็นอาณานิคมของอังกฤษมักมีการปะทะกันระหว่างชนชั้นอาณานิคมกับชาวพื้นเมืองอยู่บ่อย ๆ โดยข้อมูลที่ได้จากการวิจัยเมื่อปี ค.ศ. 2020 พบว่ามีสถานที่เกือบ 500 แห่งที่เคยมีการฆาตกรรมหมู่ชาวพื้นเมืองเกิดขึ้น ชาวพื้นเมือง 12,361 คนถูกฆ่าและชนชั้นอาณานิคม 204 คนถูกฆ่า และพบอีกว่าเคยเกิดเหตุการณ์ฆาตกรรมหมู่ชาวพื้นเมืองมากถึง 311 ครั้งในช่วง 140 ปีที่ออสเตรเลียเป็นอาณานิคมของอังกฤษ จากเหตุการณ์เหล่านั้นส่งผลให้สูญเสียประชากรชาวพื้นเมืองไปมาก ส่วนชาวพื้นเมืองที่รอดชีวิตส่วนมากก็พิการจนไม่สามารถล่าสัตว์ ทำพิธีกรรมต่าง ๆ หรือแม้กระทั่งป้องกันตนเองได้
ปัจจุบันจำนวนประชากรชาวออสเตรเลียพื้นเมืองเพิ่มขึ้นจากเดิมมากโดยเฉพาะในเมืองหลักและชายฝั่งทิศตะวันออกของออสเตรเลีย นอกจากนี้ยังมีชาวพื้นเมืองบางส่วนที่ยังคงดำรงชีวิตแบบดั้งเดิมอยู่แต่มีไม่มากนัก
ชมจันทร์
ชมจันทร์ หรือ ดอกพระจันทร์ (ชื่อวิทยาศาสตร์ว่า Ipomoea alba L. ) อยู่ในวงศ์ผักบุ้ง (Convolvulaceae) สกุลผักบุ้ง (Ipomoea) มีถิ่นกำเนิดอยู่ในเขตร้อนของทวีปอเมริกากลางและอเมริกาใต้และแพร่กระจายอย่างกว้างขวาง สามารถพบได้ทั้งในเขตอบอุ่นและเขตร้อนของอเมริกา ประเทศออสเตรเลียและในกลุ่มประเทศเขตร้อนของทวีปเอเชีย
การขยายพันธุ์
ขยายพันธุ์ด้วยการเพาะเมล็ด อาจปลูกโดยการหยอดเมล็ดลงแปลงโดยตรงหรือเพาะเมล็ดเป็นต้นกล้า ก่อนเพาะเมล็ดมาแช่น้ำนาน 12 ชั่วโมง เพื่อให้เปลือกหุ้มเมล็ดอ่อนตัว จะทำให้งอกได้เร็วงอกได้เร็วขึ้น เนื่องจากเมล็ดดออกพระจันทร์มีเปลิอกหุ้มเมล็ดที่แข็ง เมล็ดงอกใช้เวลานานประมาณ 7-14 วัน เมื่อต้นกล้าอายุ 30 วันสามารถปลูกลงแปลงได้ นอกจากการขยายพันธุ์ด้วยการเพาะเมล็ดแล้ว ต้นชมจันทร์ยังสามารถขยายพันธุ์โดยการปักชำส่วนของลำต้น
การใช้ประโยชน์
ต้นชมจันทร์มีดอกสีขาวสวยงาม บานในเวลาตอนกลางคืนและกลิ่นหอม ในต่างประเทศ เช่นในยุโรปและสหรัฐอเมริกาปลูกเป็นไม้ดอกไม้ประดับ  แต่บางพื้นที่ของประเทศไทย เช่น ภาคใต้และภาคตะวันออกเฉียงเหนือ เริ่มมีการนำดอกมารับประทานเป็นอาหารโดยใช้ดอกตูมมาผัดกับน้ำมันหอย หรือลวกจิ้มกับน้ำพริก ในบางพื้นที่มีการนำดอกมารับประทานสด โดยการเด็ดเกสรออก ผลการการวิเคราะห์คุณค่าทางโภชนาการของดอกชมจันทร์ พบว่าเป็นผักที่ไขมันต่ำมากและมีสรรพคุณเป็นยาระบายอย่างอ่อน เหมาะแก่ผู้ที่ต้องการควบคุมน้ำหนัก นอกจากนี้ยังมีธาตุเหล็ก ฟอสฟอรัสและยังประกอบด้วยวิตามินต่าง ๆ ได้แก่ วิตามินบี เป็นต้น
การบำรุงรักษา
เมื่อผลผลิตเริ่มลดลง หรือสังเกตเห็นต้นโทรมจะต้องตัดแต่งให้แตกต้นใหม่ พร้อมกับใส่ปุ๋ยอินทรีย์หรือปุ๋ยคอกบำรุง พร้อมให้น้ำเช้า-เย็น เพื่อให้ต้นแตกใบอ่อน จากนั้นประมาณ 2 เดือนจึงเริ่มเก็บผลผลิตได้อีกครั้ง กระทั่งต้นมีอายุ 2 ปี จึงเอาออกและปลูกใหม่อีกครั้ง
การขายส่ง
การขายส่ง (wholesale) คือการที่โรงงานผู้ผลิต ผู้ประกอบการรายใหญ่ ได้จำหน่ายสินค้าให้ผู้ประกอบการ พ่อค้า แม่ค้า เป็นจำนวนมากเพื่อให้ได้ราคาที่ต่ำมากพอ ที่จะนำไปขายต่อให้ผู้บริโภคแล้วยังได้กำไรอยู่ โดยอาจมีการจำหน่ายต่อ ๆ กันอีกหลายทอด แล้วแต่ชนิดของสินค้า
อักษรไทใต้คง
อักษรไทใต้คง (Dehong Dai, Tai Dehong), อักษรไทเหนือ (Tai Nüa) หรือ อักษรไตเหลอ (Tai Le, ᥖᥭᥰ ᥘᥫᥴ, ) พัฒนามาจากอักษรไทโบราณ ซึ่งมาจากอักษรที่เรียกไป่ยี่ มีกำเนิดตั้งแต่เมื่อใดไม่มีหลักฐานแน่ชัด โดยหลักฐานจากอาหมบุราณจีระบุว่ามีมาก่อน พ.ศ. 1816 อักษรนี้ใช้โดยชาวไทเหนือ ที่อาศัยอยู่ในเขตใต้คง (เต้อหง) ทางตะวันตกเฉียงใต้ ของมณฑลยูนนาน และชาวจิ่งพัวนำไปใช้เป็นบางครั้ง
ลักษณะ
พยัญชนะแต่ละตัวมีเสียงอะ ไม่มีช่องว่างระหว่างคำ โดยช่องว่างใช้แสดงการสิ้นสุดของประโยคหรือวลี อักษรไทใต้คงเก่าไม่มีวรรณยุกต์กำกับ ต้องวิเคราะห์จากบริบทเอาเองว่าควรอ่านออกเสียงอย่างไร รูปร่างของอักษรมีการเปลี่ยนแปลงในสมัยราชวงศ์หมิง โดยก่อนหน้านั้นเขียนด้วยก้านผักกูดจุ่มน้ำหมึก ตัวหนังสือจึงมีลักษณะกลมป้อม ต่อมาเปลี่ยนมาเขียนด้วยพู่กัน ตัวอักษรจึงมีลักษณะยาวเหลี่ยม
ต่อมาในช่วง พ.ศ. 2495-2497 มีการปฏิรูปอักษรไทใต้คงโดยจัดให้มีรูปวรรณยุกต์ และมีการปรับปรุงรูปวรรณยุกต์อีกครั้งเมื่อ พ.ศ. 2508 เพื่อให้อ่านง่ายขึ้น
โซลซี้ก
โซลซี้ก (Soulseek) เป็นโปรแกรมและเครือข่ายสำหรับแชร์ไฟล์ (เพียร์ทูเพียร์ 'P2P') ซึ่งส่วนใหญ่แล้วจะใช้สำหรับแลกเปลี่ยนเพลง แม้ว่าผู้ใช้จะสามารถใช้มันแลกเปลี่ยนไฟล์ได้หลายชนิดก็ตาม Soulseek สร้างโดย Nir Arbel อดีตโปรแกมเมอร์ผู้เขียนโปรแกรม Napster เช่นเดียวกับ Napster มันอาศัยเซิร์ฟเวอร์กลาง
พอล วอล์กเกอร์
พอล วิลเลียม วอล์กเกอร์ ที่ 4 (Paul William Walker IV; 12 กันยายน ค.ศ. 1973 — 30 พฤศจิกายน ค.ศ. 2013) เป็นนักแสดงชาวอเมริกันและอดีตนายแบบ มีผลงานการแสดงที่เป็นที่รู้จักคือบทไบรอัน โอคอนเนอร์จาก เดอะฟาสต์แอนด์เดอะฟิวเรียส และเรื่อง Varsity Blues กับการว่ายน้ำและเล่นเซิร์ฟไปทั่วชายหาดต่าง ๆ ทางด้านใต้ของรัฐ การดำน้ำเป็นส่วนหนึ่งของเขาโดยแสดงในภาพยนตร์เรื่อง Into the Blue ในปี 2002 วอล์กเกอร์ ติด 1 ใน 50 หนุ่มหล่อสาวสวยที่สุดในโลกจากการจัดอันดับของนิตยสารพีเพิล
ประวัติ
พอล วอล์กเกอร์ เกิดที่รัฐแคลิฟอร์เนีย แม่เคยเป็นนางแบบ มีน้องชาย 2 คน ชื่อโคดี และ คาเล็บ และน้องสาวอีก 2 คน ชื่อ เอมี่ และ แอชลีย์ มีลูกสาว 1 คน ชื่อมีโดว์ เรน (Meadow Rain) ซึ่งเกิดจากรีเบกก้า แมคเบรน แฟนเก่า ศึกษาที่โรงเรียนเดอะ คาร์เดน ลี ต่อด้วยอัลเฟรด โนเบิล สคูล และระดับไฮสคูลที่วิลเลจ คริสเตียน จบการศึกษาในปี 1991 หลังจากนั้นศึกษาต่อที่ วิทยาลัยทางตอนใต้ของแคลิฟอร์เนียหลายแห่ง สาขาชีววิทยาทางทะเล  เริ่มเข้าวงการตั้งแต่เด็กด้วยการถ่ายแบบโฆษณา ต่อมาร่วมแสดงในละครซิตคอมเรื่อง Throb ช่วงคริสต์ทศวรรษที่ 80 เข้าสังกัดโมเดลลิ่งและมีผลงานภาพยนตร์เกรดบีอย่าง Monster in the Closet (1987) และ Tammy and the T-Rex (1994) และยังเล่นละครเช่น The Young and the Restless ในปี 1993
ในปี 1998 ได้มีผลงานการแสดงภาพยนตร์มากขึ้นเช่น Meet the Deedles Phil Deedle, Pleasantville, Skip Martin จนมีผลงานสร้างชื่อในปี 2001 กับภาพยนตร์เรื่อง Fast and the Furious และเรื่อง Joy Ride ในปีเดียวกัน และยังได้รับเสียงวิจารณ์ในทางที่ดี ต่อมา ปี 2003 ประสบความสำเร็จอีกรอบจาก 2 Fast 2 Furious
และในปี 2004 กับภาพยนตร์เรื่อง Noel ช่วงต้นปี 2006 วอล์กเกอร์มีผลงาน 2 เรื่อง เป็นภาพยนตร์แนวแอ๊กชั่นสยองขวัญ Running Scared และภาพยนตร์แนวผจญภัยของบริษัทดีสนีย์เรื่อง Eight Below เรื่องนี้ทำรายได้สูงถึง 24 ล้านดอลลาร์ จากการเข้าฉายได้เพียง 4 วันที่อเมริกา ซึ่งก่อนหน้านี้ ภาพยนตร์เรื่อง Timeline และ Into the Blue ล้มเหลวในเรื่องรายได้และถูกวิพากษ์วิจารณ์อย่างหนัก ต่อมาปลายปี 2006 เขามีผลงานเรื่อง Flags of Our Fathers กำกับโดย คลินต์ อีสต์วู้ด ในปี 2008 มีผลงานเรื่อง The Heaven Project
การเสียชีวิตของพอล วอล์กเกอร์
เมื่อวันที่ 30 พฤศจิกายน พ.ศ. 2556 เวลาประมาณบ่ายโมงกว่า พอล วอล์กเกอร์ ได้เสียชีวิตลง เนื่องด้วยเกิดอุบัติเหตุทางรถยนต์ ซึ่งโฆษกส่วนตัวของพอลได้ออกมาระบุว่า พอล วอลเกอร์ เสียชีวิตจากอุบัติเหตุทางรถยนต์ที่แคลิฟอร์เนีย ซึ่งรายละเอียดเบื้องต้นบอกว่า พอล วอลเกอร์ เดินทางไปร่วมงานแสดงรถยนต์การกุศลที่จัดขึ้นเพื่อหาเงินช่วยเหลือผู้ประสบภัยใต้ฝุ่นไห่เหยี่ยนในฟิลิปปินส์ ของมูลนิธิ Reach Out Worldwide ที่เขาเป็นผู้ก่อตั้งเอง (ซึ่งก่อตั้งเมื่อปี 2010) และก่อนที่จะเข้างาน พอล กับเพื่อนได้ขึ้นไปทดลองรถ Porsche Carrera GT เพื่อทดสอบหมุนรถ โดยพอล วอล์กเกอร์ นั่งเป็นผู้โดยสารในปอร์เช่ คันนั้น ต่อมารถได้เกิดเสียหลักพุ่งชนกับต้นไม้ข้างทาง เกิดเพลิงลุกไหม้ท่วมทั้งตัวรถ ซึ่งเหตุดังกล่าวทำให้เขาและเพื่อนเสียชีวิตทั้งคู่ ในวัย 40 ปี
มหาวิทยาลัยราชภัฏลำปาง
มหาวิทยาลัยราชภัฏลำปาง  (Lampang Rajabhat University) เป็นมหาวิทยาลัยของรัฐ ตั้งอยู่ที่อำเภอเมืองลำปาง จังหวัดลำปาง มหาวิทยาลัยราชภัฏลำปางมีชื่อเดิมว่า "วิทยาลัยครูลำปาง" ก่อตั้งขึ้นเมื่อวันที่ 9 มิถุนายน พ.ศ. 2514 ตั้งอยู่เลขที่ 119 ถนนลำปาง-แม่ทะ บ้านหนองหัวหงอก หมู่ที่ 9 ตำบลชมพู อำเภอเมืองลำปาง จังหวัดลำปาง 52100
พ.ศ. 2515 เริ่มเปิดการเรียนการสอน
วิทยาลัยครูลำปางเริ่มเปิดการเรียนการสอนเมื่อปี พ.ศ. 2515 ในระดับหลักสูตรประกาศนียบัตรวิชาการศึกษา (ป.กศ.)
ใน พ.ศ. 2516 วิทยาลัยครูสามารถเปิดสอน ในระดับปริญญาตรี
ดังนั้นวิทยาลัยครูลำปางจึงได้เปิดสอนในระดับปริญญาตรีสาขาศิลปศาสตร์ และสาขาวิทยาศาสตร์ ขณะที่สถาบันราชภัฏลำปางยังใช้ชื่อวิทยาลัยครูลำปางนั้น ได้มีการประสาน การดำเนินงาน ร่วมกับวิทยาลัยครูอื่นๆ โดยรวมกันเป็นกลุ่มวิทยาลัยครู
วิทยาลัยครูลำปางซึ่งตั้งอยู่ในกลุ่มภาคเหนือตอนบน ได้ร่วมกับวิทยาลัยครูเชียงใหม่ วิทยาลัยครูเชียงราย และวิทยาลัยครูอุตรดิตถ์ เป็นกลุ่มวิทยาลัยครูภาคเหนือตอนบน ได้พัฒนาเป็น "สหวิทยาลัยล้านนา" ตามข้อบังคับของสภาการฝึกหัดครูว่าด้วยกลุ่มวิทยาลัยครู พ.ศ. 2528 และวิทยาลัยครูลำปางได้รับเลือกให้เป็นที่ตั้งสำนักงานคณะกรรมการสหวิทยาลัยล้านนา
พ.ศ. 2535 พระราชทานนามวิทยาลัยครูใหม่ว่า"สถาบันราชภัฏ"
เมื่อวันที่ 14 กุมภาพันธ์ 2535 พระบาทสมเด็จพระเจ้าอยู่หัวภูมิพลอดุลยเดช ได้พระราชทานนามวิทยาลัยครูใหม่ว่า "สถาบันราชภัฏ" วิทยาลัยครูลำปางจึงได้เปลี่ยนชื่อเป็น"สถาบันราชภัฏลำปาง" ตามพระราชบัญญัติสถาบันราชภัฏ พ.ศ. 2538 เป็นต้นมา หลังจากมีการประกาศใช้พระราชบัญญัติสถาบันราชภัฏ พ.ศ. 2538 ส่งผลให้สถาบันเกิดการเปลี่ยนแปลงในหลายด้าน และสามารถเปิดสอนในระดับสูงกว่าปริญญาตรี
พ.ศ. 2542 สถาบันราชภัฏลำปางได้เปิดสอนระดับบัณฑิตศึกษา ในหลักสูตรปริญญาโท
ในปี พ.ศ. 2542 สถาบันราชภัฏลำปาง ได้เปิดสอนระดับบัณฑิตศึกษา ในหลักสูตร ปริญญาโท ครุศาสตรมหาบัณฑิต สาขาวิชาการบริหารการศึกษา และในปี พ.ศ. 2543ได้เปิดสอนในหลักสูตรประกาศนียบัตรบัณฑิตวิชาชีพครู จนถึงปัจจุบัน
ในปี พ.ศ. 2547 ได้เปิดสอนหลักสูตรปริญญาโท ครุศาสตรมหาบัณฑิต สาขาวิทยาศาสตร์ศึกษา สาขาหลักสูตรและการสอน สาขายุทธศาสตร์การพัฒนา ต่อมาในปีพ.ศ. 2548 เปิดสาขาบริหารธุรกิจมหาบัณฑิต สาขาวิชาการจัดการ และปี พ.ศ. 2549 เปิดสาขาวัดประเมินและวิจัยทางการศึกษา และหลักสูตรรัฐประศาสนศาสตรมหาบัณฑิต ด้านการจัดการศึกษาร่วมกับสถาบันอื่นนั้น ในปีพ.ศ. 2536 ได้รับวิทยาลัยพลศึกษา จังหวัดลำปางเข้าร่วมโครงการสมทบในสถาบันราชภัฏลำปาง
ระหว่าง พ.ศ. 2534-2539 ได้ร่วมมือกับ มหาวิทยาลัยธรรมศาสตร์ เปิดสอนหลักสูตรปริญญาโท สาขาการเมืองการปกครองสำหรับนักบริหาร ใน พ.ศ. 2543 ร่วมมือกับวิทยาลัยเทคนิคลำพูนเปิดโครงการจัดการศึกษาสำหรับบุคลากรประจำการ ณ วิทยาลัยเทคนิคลำพูน
พ.ศ. 2547 สถาบันราชภัฏลำปางปรับเปลี่ยนฐานะเป็น "มหาวิทยาลัยราชภัฏลำปาง"
ต่อมาในวันที่ 14 มิถุนายน พ.ศ. 2547 ได้มีการประกาศใช้ "พระราชบัญญัติมหาวิทยาลัยราชภัฏ พ.ศ. 2547 ทำให้สถาบันราชภัฏลำปางปรับเปลี่ยนฐานะเป็น "มหาวิทยาลัยราชภัฏลำปาง"(Lampang Rajabhat University)ในสังกัดสำนักงานคณะกรรมการการอุดมศึกษากระทรวงศึกษาธิการ ในสังกัดสำนักงานคณะกรรมการการอุดมศึกษากระทรวงศึกษาธิการ
หน่วยงานในมหาวิทยาลัย
มหาวิทยาลัยราชภัฏลำปางได้แบ่งการเรียนการสอนออกเป็น 7 คณะ และมีการบางส่วนราชการที่มีฐานะเทียบเท่าคณะ ทำหน้าที่สนับสนุนการจัดการศึกษา อีก 4 ส่วนราชการ ได้แก่
สีประจำมหาวิทยาลัย
สีประจำมหาวิทยาลัย สีแดงเลือดหมู และสีเขียว หมายถึง ความกล้าหาญที่จะใช้ความคิดสติ ปัญญา และความงอกงามแห่งปัญญา
คติธรรมประจำมหาวิทยาลัย
วิริเยน ทุกขมจเจติ หมายถึง ล่วงทุกข์ได้ด้วยความเพียร
พระพุทธรูปประจำมหาวิทยาลัย
พระพุทธพิทยาจารย์ ประดิษฐาน เป็นพระประธานบริเวณสวนสามสอ สำนักศิลปะและวัฒนธรรม
ศิลา โคมฉาย
วินัย บุญช่วย นามปากกา ศิลา โคมฉาย วันเกิดวันที่ 30 กรกฎาคม พ.ศ. 2495 ที่อำเภอท่าศาลา จังหวัดนครศรีธรรมราช การศึกษาจบมัธยมศึกษาตอนปลาย จาก โรงเรียนวัดนวลนรดิศ ก่อนจะมาเรียนต่อที่เรียนระดับปริญญาตรี มหาวิทยาลัยรามคำแหง ซึ่งเป็นช่วงเกิดเหตุการณ์ 6 ตุลาคม 2519
ด้วยความเป็นหนอนหนังสือ ประกอบกับมีโอกาสได้คลุกคลีอยู่ในแวดวงของนักอ่านนักเขียน ทำให้เขาเริ่มมีงานเขียนตั้งแต่เรียนอยู่ชั้นมัธยมด้วยเรื่องสั้น ก่อนจะมีผลงานทั้ง นวนิยาย ความเรียง สารคดี รายงาน และบทความ
เริ่มต้นเขียนหนังสือโดยใช้ชื่อสกุลจริง "วินัย บุญช่วย" แต่พอหลัง 6 ตุลา กลับมาจากป่า ก็เขียนเรื่องสั้นมาจำนวนหนึ่ง 6-7 เรื่อง เอาไปทิ้งไว้ที่มติชน เอาไปฝากเสถียร จันทิมาธร บรรณาธิการเครือมติชนในขณะนั้น แล้วเรื่องสั้นก็ได้ลงหนังสือ "เฟื่องนคร" ขณะนั้นไม่มีนามปากกา บรรณาธิการเสถียรก็ใส่ชื่อ "ศิลา โคมฉาย"
นักเขียนที่เขาชอบมีหลายคน แต่ส่วนใหญ่ชอบงานทางเยอรมนีและฝรั่งเศส เขาไม่ค่อยชอบงานด้านฝั่งสหรัฐอเมริกาสักเท่าไหร่ นักเขียนที่ชอบก็มีอาลแบร์ กามูว์, หลู่ ซฺวิ่น, เลโอ ตอลสตอย, ญิบรอน เคาะลีล ญิบรอน ส่วนนักเขียนไทยชอบอ่านงานของลาว คำหอม, ศรีบูรพา, นิคม รายยวา
เพลง
เป็นผู้แต่งคำร้องและทำนองเพลง "ดาวแดงแห่งภูพาน" ที่มีชื่อเสียง
หนังสือ
นอกจากนี้ ยังมีผลงานที่รวมเล่ม ได้แก่ เรื่องสั้น พันธะแห่งเสรีภาพ, ครอบครัวกลางถนน, แล้วเมล็ดพันธุ์มิหยั่งราก, เธอมองไม่เห็นเส้นขอบฟ้า(พ.ศ. 2560) ส่วนนวนิยายมีทางเสือและในกรงเล็บ
ผงอิทธิเจ
อิธะเจ หรือ อิทธิเจของเทพย์ สาริกบุตร เป็นวิชาทางไสยศาสตร์ว่าด้วยการทำผงตามคัมภีร์อิธะเจ ซึ่งเป็นหนึ่งในคัมภีร์หลักของระบบไสยศาสตร์ไทยโบราณ อันประกอบด้วยคัมภีร์ปถมัง อิธะเจ ตรีนิสิงเห และมหาราช นอกจากนั้นชื่อวิชาอิธะเจยังปรากฏอยู่ในเสภาขุนช้างขุนแผนตอนพลายงามเรียนวิชาด้วย เนื้อหาของวิชาอิธะเจคือการทำผงด้วยการตั้งตัวตามสูตรบาลีมูลกัจจายน์ ซึ่งเป็นระบบบาลีไวยากรณ์ใหญ่ที่ปัจจุบันได้ล้มเลิกไป อิธะเจมีหลายตำรับด้วยกัน  แต่ที่เป็นหลักสำคัญจะตั้งตัวด้วย  อิทะ  อิติ  อิติ  อัสสา  อุทัง  อะหัง  อัคคัง  อะหัง  อะหัง  อิถัง  อัมมะ  อัสสา จากนั้นจึงกระทำตามสูตรสนธิโดยอ้างสูตรตามคัมภี์บาลีไวยากรณ์จนสำเร็จเป็น อิธเจตโสทฬฺหํคณฺหาหิถามสา เป็นอันขาดตัวในสูตรสนธิ ผงที่ได้จากการเขียนและลบอักขระตามคัมภีร์อิธะเจ เรียกว่าผงอิธะเจ เชื่อว่ามีอานุภาพทางเมตตามหานิยม เป็นเสน่ห์โดยเฉพาะแก่สตรีเพศ
<!--
สูตรการทำผงอิธะเจ ของเทพย์ สาริกบุตร
ผงอิธะเจ เป็นวิชาไสยศาสตร์ไทยโบราณอย่างหนึ่ง  วิธีทำเริ่มต้นจากจัดเครื่องบูชาคำนับครูมีดอกไม้ธูปเทียนอย่างละ ๕  หัวหมู  บายศรีปากชาม  เครื่องกระยาบวช  มีขนมต้มขาว  ขนมต้มแดง  มะพร้าวอ่อน  กล้วยน้ำไท  เป็นต้น  และเงินบูชาครู  จากนั้นผู้กระทำกล่าวคำนมัสการตามตำรา  เมื่อสักการบูชาครูเรียบร้อยแล้ว  จึงเริ่มทำผง  การทำผงอย่างโบราณคือใช้ดินสอพองปั้นเป็นแท่งขนาดพอจับได้  แล้วบริกรรมเขียนอักขระลงบนกระดานชนวน  ขณะที่เขียนอักขระแต่ละตัวให้บังเกิดขึ้น  ผู้ทำจะต้องบริกรรมคาถา (เรียกสูตร) ตามที่บังคับไว้ในตำราทุกครั้งไป  สำหรับแท่งดินสอที่ใช้เขียนผงนี้บางสำนักอาจระบุส่วนผสมต่างกันไปก็ได้  เช่น  อาจผสมไคลโบสถ์  ไคลเสมา  ไคลพระศรีมหาโพธิ์  ดินเจ็ดโป่ง  เจ็ดป่า  ดอกรักซ้อน  ยอดสวาด  กาหลง  หรือเครื่องหอมอื่น ๆ บางชนิดผสมลงไปในดินสอพองอีกด้วยก็ได้  การทำผงอิธะเจจะอ้างสูตรพระบาลีในคัมภีร์มูลกัจจายนะ  ซึ่งเป็นสูตรตามคัมภีร์ไวยากรณ์ใหญ่ซึ่งปัจจุบันหลักสูตรปริยัติธรรมแผนกบาลีได้ยกเลิกไป  สูตรมูลกัจจายนะนี้ทางไสยศาสตร์นับถือว่ามีอานุภาพศักดิสิทธิ์มาก  ผงอิธะเจดำเนิดตามแนวสูตรดังกล่าว  เมื่ออ้างสูตรเขียนและลบจนขาดตัวในสูตรสนธิ  กล่าวคือเขียนและบริกรรมคาถาและเสกจนสำเร็จดีแล้ว  จึงลบอักขระบนกระดานชนวนออกมา  ผงดินสอพองที่ได้จากการเขียนและลบตามสูตรคาถาอาคมในคัมภีร์อิธะเจนี้  เรียกว่า  ผงอิธะเจ  มีอานุภาพทางเสน่ห์แก่สตรีเพศยิ่งนัก  ตามตำรากล่าวว่าหากใส่ลงในอาหารให้หญิงกินย่อมรักชายผู้นั้นจนวันตาย  ผงนี้เพียงทิ้งให้ถูกตัวผู้ใด  ผู้นั้นก็เกิดงงงวยหลงตามเรามา  เป็นที่สุดของวิชาเสน่ห์โบราณ  คาถาอิธะเจ ๑๓ ตัวคือ  อิธะเจตะโสทัฬหังคัณหาหิถามะสาฯ  ผงอิธะเจนี้เมื่อทำสำเร็จแล้วจะต้องผสมเครื่องยาและปั้นเป็นแท่งเก็บไว้  โดยมากนิยมนำไปสร้างพระ  ที่มีชื่อเสียงคือพระปิดตาหลวงพ่อแก้ว  วัดเครือวัลย์  ก็ผสมผงอิธะเจนี้ด้วย  อานุภาพของผงอิธะเจมีทั้งเสน่ห์  เมตตา  และอิทธิฤทธิ์ทางแคล้วคลาดคงกระพัน แต่จะเน้นหนักไปในทางเสน่ห์แก่สตรีเพศมากที่สุด
สูตรเขียนผงอิทธิเจและผงปถมํของพระครูสาทรพัฒนกิจ
ผงอิทธิเจและผงปถมัง เป็นผง ใช้สำหรับสร้างพระพิมพ์ ประกอบด้วยสูตรการเขียนผง ผงอื่นๆ เช่น ว่านนางกวัก ว่านเพชรน้อย ว่านเพชรใหญ่ ว่านเพชรกลับ เศษพระชำรุด ใบลานที่เขียนพระไตรปิฎกนำมาเผาเป็นถ่าน
สูตรเขียนผงอิทธิเจและผงปถมํงของวัดระฆัง
สูตรผงปถมํ ของวัดระฆัง คือ วิธีการสร้างผงวิเศษมีวิธีดังนี้ การบริการพระคาถา เขียนสูตร ชักยันต์ด้วยชอล์คลงบนกระดาษชนวน เขียนแล้วลบ ลบแล้วเขียนใหม่ทำเช่นนี้นับเป็นร้อยครั้ง จะได้เศษชอล์คจากการลบ ซึ่งถือว่าเป็นผงศักดิ์สิทธิ์ที่เกิดจากการตั้งจิตบริกรรมพระเวทย์ในขณะที่เขียนให้ครบถ้วนตามจำนวนที่พระเวทย์ในแต่ละบทกำหนดไว้ ขั้นผงที่ได้ออกมาเป็นผงที่ได้ออกมาเป็นผงที่มีชื่อ “ ปถมัง ”
เมื่อได้ผง “ ปถมัง ” แล้ว นำผงนี้มาปั้นเป็นดินสอ ตากแห้ง แล้วนำแท่งดินสอชอล์ดที่เกิดจากผงปถมัง มาเขียนสูตรพระเวทย์อีกบทหนึ่งเขียนแล้วลบ ทำซ้ำกันตามจำนวนครั้งที่พระเวทย์บทใหม่กำหนด จนเกิดผงชอล์ดครั้งใหม่ ที่เรียกว่า “ ผงอิธะเจ ”
นำผงอิธะเจมาปั้นเป็นแท่งชอล์ด เขียนสูตรพระเวทย์อีก เขียนแล้วลบ ลบแล้วเขียนเช่นนี้จนได้ ผงมหาราช แล้วก็ผงมหาราช กระทำเช่นเดียวกับขั้นตอนการทำตอนการผงอื่นๆ หากแตกต่างกันที่สูตรในการเขียน อักขระเลขยันต์ และจำนวนครั้งที่ถือเป็นเฉพาะแต่ละสูตรจนได้ ผงพุทธคุณ และสุดท้ายคือ ผงตรีนิสิงเห
นำผงตรีนิสิงเห อันเกิดจากหลอมรวมสูตรทั้ง ๕ มาเป็นหนึ่งเดียวจากนั้นสมเด็จพระพุฒาจารย์ ( โต พรหมรังษี ) จึงนำผงวิเศษนี้มาผสมรวมกันกับเปลือกหอยที่บดหอยที่บดละเอียดอันเป็นส่วนผสมหลัก นอกจากนี้ก็จะมีข้าวสุก ดินสอพอง กล้วย โดยมีน้ำตังอิ๊วเป็นตัวประสานส่วนผสมเหล่านี้ จากนั้นจึงนำพระที่ผสมเสร็จแล้วนั้น กดลงในแม่พิมพ์ -->
2008 แอลพีจีเอทัวร์
ลอเรนา โอชัว นักกอล์ฟหญิงหมายเลข 1 ของโลก เป็นผู้ที่ทำเงินรางวัลสูงสุดในฤดูกาลนี้ โดยทำเงินรางวัลไป 2,763,193 ดอลลาร์สหรัฐ นอกจากนี้ยังได้แชมป์มากที่สุดในปีนี้ โดยได้แชมป์ทั้งหมด 7 รายการ (เป็นแชมป์ติดต่อกัน 4 รายการ ในช่วงเดือนมีนาคม-เมษายน และเป็น 1 รายการเมเจอร์)
ในวันที่ 12 พฤษภาคม แอนนิกา โซเรนสตัม อดีตนักกอล์ฟหญิงหมายเลข 1 ของโลก เจ้าของสถิติแชมป์ในแอลพีจีเอทัวร์ 72 รายการ และเป็นแชมป์ 10 รายการเมเจอร์ ได้ออกมาประกาศว่าจะเลิกเล่นแอลพีจีเอทัวร์หลังจากจบฤดูกาลนี้เป็นต้นไป สร้างความตกใจให้กับแฟนกอล์ฟทั่วโลก อย่างไรก็ตาม ในปีนี้ โซเรนสตัมได้แชมป์ไปทั้งหมด 3 รายการ มากเป็นอันดับที่ 3 รองจาก ลอเรนา โอชัว (ได้แชมป์ 7 รายการ) และ พอลลา ครีมเมอร์ (ได้แชมป์ 4 รายการ)
จีไย ชิน นักกอล์ฟสาววัย 20 ปีผู้ซึ่งยังไม่ได้เป็นสมาชิกของแอลพีจีเอ สร้างสถิติใหม่ด้วยการได้แชมป์แอลพีจีเอทัวร์ 3 รายการจาก 9 รายการที่เธอได้ลงแข่ง ซึ่งรวมถึงรายการ Women's British Open ที่เป็นรายการเมเจอร์ และรายการสุดท้ายของปี ADT Championship ที่มีเงินรางวัลสำหรับผู้ชนะ 1 ล้านดอลลาร์สหรัฐ ทำให้ จีไย ชิน กลายเป็นผู้เล่นที่ไม่ใช่สมาชิกแอลพีจีเอคนแรกที่สามารถชนะได้ถึง 3 รายการ
ตารางการแข่งขันและผลการแข่งขัน
ช่อง ADT Playoff Categories จะแสดงถึงประเภทของผู้ที่จะได้เข้าแข่งขันในรายการสุดท้ายของปีคือรายการ ADT Championship:
เลขที่แสดงในวงเล็บนั้นแสดงถึงจำนวนรายการที่ผู้เข้าแข่งขันชนะทั้งหมด(ที่เป็นทางการ)ในแอลพีจีเอทัวร์นับจนถึงรายการปัจจุบัน
สถิติประจำฤดูกาล
ผู้นำอันดับเงินรางวัล
ดูอันดับเต็มทั้งหมด
ผู้นำอันดับคะแนนเฉลี่ย
รางวัลประจำปี
ในทุกๆปี แอลพีจีเอจะมีการมอบรางวัลพิเศษให้แก่ผู้เล่น 3 รางวัล ได้แก่:
พ.ศ. 2444
พุทธศักราช 2444 (นับแบบใหม่) ตรงกับปีคริสต์ศักราช 1901 เป็นปีปกติสุรทินที่วันแรกเป็นวันอังคาร ตามปฏิทินเกรกอเรียน
จังหวัดนครราชสีมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544
'''การเลือกตั้งสมาชิกสภาผู้แทนราษฎรจังหวัดนครราชสีมา พ.ศ. 2544''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 กำหนดให้มีขึ้นในวันที่ 6 มกราคม พ.ศ. 2544 โดยแบ่งเขตการเลือกตั้งออกเป็น 17 เขตเลือกตั้ง ซึ่งเพิ่มขึ้นจากการเลือกตั้งครั้งก่อน 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
การเลือกตั้งครั้งนี้เป็นการเลือกตั้งสมาชิกสภาผู้แทนราษฎรเป็นการทั่วไปครั้งแรกภายใต้รัฐธรรมนูญแห่งราชอาณาจักรไทย พ.ศ. 2540 ที่มีการใช้การเลือกตั้งรูปใหม่ ทั้งการเปลี่ยนแปลงเขตเลือกตั้งจากเขตใหญ่เรียงหมายเลขเป็นเขตเดียวหมายเลขเดียว และเพิ่มเติมการเลือกตั้งสมาชิกสภาผู้แทนราษฎรแบบบัญชีรายชื่อเป็นครั้งแรก
ผลการเลือกตั้งแบบบัญชีรายชื่อ
! colspan=2 | พรรค ! คะแนนเสียง ! ร้อยละ
เขตเลือกตั้งที่ 1
ประกอบไปด้วยอำเภอเมืองนครราชสีมา (เฉพาะตำบลในเมือง)
เขตเลือกตั้งที่ 2
ประกอบไปด้วยอำเภอเมืองนครราชสีมา (เฉพาะตำบลไชยมงคล ตำบลหนองบัวศาลา ตำบลหนองไผ่ล้อม ตำบลหัวทะเล ตำบลบ้านเกาะ ตำบลหนองกระทุ่ม ตำบลบ้านโพธิ์ ตำบลพะเนา ตำบลมะเริง ตำบลหนองระเวียง ตำบลตลาด ตำบลหมื่นไวย และตำบลหนองไข่น้ำ)
เขตเลือกตั้งที่ 3
ประกอบไปด้วยอำเภอเมืองนครราชสีมา (เฉพาะตำบลปรุใหญ่ ตำบลบ้านใหม่ ตำบลโคกกรวด ตำบลสุรนารี ตำบลหนองจะบก และตำบลโพธิ์กลาง) และอำเภอสูงเนิน
เขตเลือกตั้งที่ 4
ประกอบไปด้วยอำเภอเมืองนครราชสีมา (เฉพาะตำบลสีมุม ตำบลพลกรัง ตำบลพุดซา ตำบลจอหอ และตำบลโคกสูง) อำเภอขามทะเลสอ และอำเภอโนนไทย
เขตเลือกตั้งที่ 5
ประกอบไปด้วยอำเภอโนนสูง และ อำเภอเฉลิมพระเกียรติ (เฉพาะตำบลหนองงูเหลือม และตำบลพระพุทธ)
เขตเลือกตั้งที่ 6
ประกอบไปด้วยอำเภอบัวใหญ่ อำเภอแก้งสนามนาง และอำเภอบ้านเหลื่อม
เขตเลือกตั้งที่ 7
ประกอบไปด้วยอำเภอประทาย (เฉพาะตำบลโคกกลาง ตำบลดอนมัน และตำบลตลาดไทร) อำเภอชุมพวง (ยกเว้นตำบลประสุข) กิ่งอำเภอลำทะเมนชัย และกิ่งอำเภอเมืองยาง
เขตเลือกตั้งที่ 8
ประกอบไปด้วยอำเภอจักราช และอำเภอห้วยแถลง
เขตเลือกตั้งที่ 9
ประกอบไปด้วยอำเภอโชคชัย อำเภอหนองบุนนาก และ อำเภอเฉลิมพระเกียรติ (ยกเว้นตำบลหนองงูเหลือม และตำบลพระพุทธ)
เขตเลือกตั้งที่ 10
ประกอบไปด้วยอำเภอครบุรี และอำเภอเสิงสาง
เขตเลือกตั้งที่ 11
ประกอบไปด้วยอำเภอวังน้ำเขียว และอำเภอปักธงชัย
พัก ชิน-ฮเย
พัก ชิน-ฮเย (박신혜; เกิด 18 กุมภาพันธ์ ค.ศ. 1990) เป็นนักแสดงและนักร้องชาวเกาหลีใต้ เธอได้รับการยอมรับจากการแสดงในละครโทรทัศน์เกาหลีเรื่อง ฝากรักไว้ที่ปลายฟ้า (2003), สุดปลายฟ้า สัญญารักนิรันดร์ (2006) รวมถึงภาพยนตร์เรื่อง ปาฏิหาริย์ห้องขังหมายเลข 7 (2013) ซึ่งกลายเป็นหนึ่งในภาพยนตร์เกาหลีที่ทำรายได้สูงสุดตลอดกาล นอกจากนั้นยังได้รับการยอมรับจากการแสดงในละครอีกหลายเรื่องได้แก่ หล่อน่ารักกับซูปเปอร์สตาร์น่าเลิฟ (2009), วุ่นรักทายาทพันล้าน (2013), พิน็อกคิโอ รักนี้หัวใจไม่โกหก (2014–2015), ตรวจใจเธอให้เจอรัก (2016), อาลัมบรา มายาพิศวง (2018–2019) และ รหัสลับข้ามเวลา (2021)
จังหวัดนครราชสีมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544
เขตเลือกตั้งที่ 12
ประกอบไปด้วยอำเภอปากช่อง (ยกเว้นตำบลหนองสาหร่าย)
พัก ชิน-ฮเย
พักอยู่อันดับที่ 33 ในรายชื่อ "ผู้ทรงอิทธิพลในเกาหลี" จัดโดยนิตยสารฟอบส์ ใน ค.ศ. 2015 อันดับที่ 12 ใน ค.ศ. 2017 และอันดับที่ 40 ใน ค.ศ. 2021
จังหวัดนครราชสีมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544
เขตเลือกตั้งที่ 13
ประกอบไปด้วยอำเภอปากช่อง (เฉพาะตำบลหนองสาหร่าย) และอำเภอสีคิ้ว
พัก ชิน-ฮเย
ชีวิตช่วงแรกและการศึกษา
พัก ชิน-ฮเย เกิดเมื่อวันที่ 18 กุมภาพันธ์ ค.ศ. 1990 ณ เมืองควังจู ประเทศเกาหลีใต้ ก่อนย้ายมาเติบโตในเขตซงพา โซล เธอมีพี่ชายหนึ่งคนชื่อ พัก ชิน-ว็อน เป็นนักกีตาร์และนักแต่งเพลง พักปรากฏตัวครั้งแรกในมิวสิกวิดีโอเพลง "Flower" ของอี ซึง-ฮวัน จากนั้นเธอเริ่มฝึกร้องเพลง เต้นรำ และการแสดง
จังหวัดนครราชสีมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544
เขตเลือกตั้งที่ 14
ประกอบไปด้วยอำเภอคง (ยกเว้นตำบลเทพาลัย) อำเภอขามสะแกแสง และกิ่งอำเภอพระทองคำ
พัก ชิน-ฮเย
ชีวิตช่วงแรกและการศึกษา
หลังจบการศึกษาจากโรงเรียนมัธยมสตรีย็องพา พักศึกษาต่อที่มหาวิทยาลัยจุงอัง สาขาภาพยนตร์และการละครเป็นเวลา 8 ปี ก่อนสำเร็จการศึกษาในเดือนกุมภาพันธ์ ค.ศ. 2016
จังหวัดนครราชสีมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544
เขตเลือกตั้งที่ 15
ประกอบไปด้วยอำเภอด่านขุนทด และกิ่งอำเภอเทพารักษ์
พัก ชิน-ฮเย
ชีวิตส่วนตัว
ในวันที่ 7 มีนาคม ค.ศ. 2018 มีการยืนยันว่าพักกำลังคบหากับนักแสดงอย่าง ชเว แท-จุน ตั้งแต่ปลาย ค.ศ. 2017
ในวันที่ 23 พฤศจิกายน ค.ศ. 2021 มีการประกาศว่าพักกำลังตั้งครรภ์และกำลังเตรียมสมรสกับชเว ทั้งคู่สมรสกันในวันที่ 22 มกราคม ค.ศ. 2022 ต่อหน้าเพื่อนและครอบครัว ณ โบสถ์คริสตจักร ในโซล
จังหวัดนครราชสีมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544
เขตเลือกตั้งที่ 17
ประกอบไปด้วยอำเภอคง (เฉพาะตำบลเทพาลัย) อำเภอโนนแดง อำเภอประทาย (ยกเว้นตำบลโคกกลาง ตำบลดอนมัน และตำบลตลาดไทร) กิ่งอำเภอสีดา และกิ่งอำเภอบัวลาย
การเลือกตั้งใหม่
ในภายหลังประชุมคณะกรรมการการเลือกตั้ง (กกต.) มีมติให้ใบเหลืองแก่ผู้สมัครดังต่อไปนี้ และมติดังกล่าวมีผลให้ กกต. ต้องสั่งเลือกตั้งใหม่ในเขตเลือกตั้งที่ 1, 6 , 7 , 9 , 10 , 14 , 15 และ 17 จังหวัดนครราชสีมา โดยกำหนดวันเลือกตั้งใหม่คือวันที่ 29 มกราคม 2544
ซึ่งในกรณีที่ถูกใบเหลืองและต้องเลือกตั้งใหม่ ผู้สมัครเดิมในเขตจากทุกพรรคจะเข้าสู่การเลือกตั้งใหม่อีกครั้ง
รายชื่อสถานีรถไฟในประเทศกัมพูชา
รายชื่อสถานีรถไฟในประเทศกัมพูชา
เมกะโลซอรัส
เมกะโลซอรัส หรือ เมกาโลซอรัส เป็นไดโนเสาร์กินเนื้อหรือเทอโรพอด มีชีวิตอยู่ในยุคจูแรสซิกตอนกลาง เมื่อประมาณ 166 ล้านปีมาแล้ว ฟอสซิลของเมกาโลซอรัสถูกค้นพบในประเทศแถบยุโรปเป็นส่วนใหญ่ ค้นพบโดย บาทหลวงโรเบิร์ต พล็อต ลักษณะของเมกะโลซอรัสคือ มีหัวที่มีขนาดใหญ่ ฟันแบบสัตว์กินเนื้อ เดินด้วยสองข้าหลังอันทรงพลัง มีหางที่ยาวและใหญ่เพื่อรักษาสมดุลของร่างกาย เคลื่อนไหวคอได้อย่างอิสระ ยืดหยุ่น ขาหน้าเล็กและสั้น ประกอบด้วยกล้ามเนื้อแข็งแรง เมกาโลซอรัสมีลำตัวยาวประมาณ 9-10 เมตร และมีน้ำหนักราว 1.5 ตัน ชื่อของเมกะโลซอรัสเป็นภาษากรีก ที่มีความหมายว่า กิ้งก่าตัวใหญ่ เมกาโลซอรัสมีสักษณะนิสัยล่าเหยื่อตัวคนเดียว หรือบางครั้งพวกมันก็จะออกล่าเป็นฝูงถ้าล่าไดโนเสาร์กินพืชตัวใหญ่ เนื่องจากเมกะโลซอรัสมีร่างกายที่ใหญ่โตและทรงพลัง เมกะโลซอรัสนั้นเป็นไดโนเสาร์ตัวแรกของโลกทีถูกตั้งชื่ออย่างเป็นทางการโดยมีความหมายว่า กิ้งก่ายักษ์
ผีสามบาท
ผีสามบาท (อังกฤษ: Bangkok Haunted) ภาพยนตร์ไทยในปลายปี พ.ศ. 2544 เป็นภาพยนตร์ประเภทผีและสยองขวัญ นำแสดงโดย พิมพ์ศิริ พิมพ์ศรี, เบญจพล เชยอรุณ, ปราโมทย์ แสงศร, พีท ทองเจือ, โกวิทย์ วัฒนกุล, ดาหวัน สิงห์วี, สุเชาว์ พงษ์วิไล, ดวงชีวัน โกมลเสน, กัลยณัฐ สีบุญเรือง บทภาพยนตร์ดัดแปลงจากเรื่องสั้นของ มนัส จรรยงค์ กำกับการแสดงโดย พิสุทธิ์ แพร่แสงเอี่ยม และ ออกไซด์ แปงชุน
เรื่องย่อ
ผีสามบาทแบ่งออกได้เป็น 3 เรื่อง ดังนี้